PIIBLIKOHVIK
Tere tulemast taas Piiblikohvikusse!
Täna räägime teemal, mis puudutab mingil määral kõiki,
kuid eelkõige paljude inimeste elu.
Räägime abielust, abielulahutusest, uuesti abiellumisest
ja nendega seonduvatel teemadel, mis võivad veidi ka haiget teha.
Räägime sellest Piibli põhjal.
Minu külaliseks on pastor Timo Keskitalo
Helsingi Rahvusvahelisest Kogudusest.
- Tere tulemast! - Aitäh.
- Räägi veidi Helsingi Rahvusvahelisest Kogudusest.
- See on kogudus, kus käib immigrante ja rahvusvahelist rahvast.
Meil on hetkel pealinnas mitmeid osadusgruppe.
Inimesed pärinevad 60 erinevast rahvusest ja erinevatest taustadest.
Väga palju on noori täiskasvanuid.
- Siis on meie teema kindlasti tuttav ka teie rahvale
ja nagu hiljem räägime, ka sinule isiklikult.
Alustame Piiblist. Mis on abielu Piibli põhjal?
Teema üle vaidleb terve ühiskond ja tahetakse muuta abieluseadust.
Suured debatid toimuvad ka Inglismaal ja USA-s.
Kuidas Piibel abielu seletab?
- Kui Jeesuselt abielu kohta küsiti, vastas Ta Vana Testamendi põhjal,
et Jumal lõi inimese loomise alguses meheks ja naiseks;
mida Jumal on ühendanud, seda inimene ärgu lahutagu.
Abielu lähtus Jumalast.
Väga selgelt on öeldud, et Jumal ühendab.
Abielust rääkides on tegemist püha asjaga.
Vanasti kasutatigi väljendit 'püha abielu'. See on püha.
- Mida mõeldakse väljendiga 'püha abielu'.
- See ei ole üksnes inimestevaheline leping,
vaid on seotud ka meie suhtega Jumalaga.
Näib nagu oleks abielu ja suhe Jumalaga paralleelsed.
Piibel kasutab neid teineteise peegelpildina.
Esimesena tuleb inimese suhe Jumalaga ja Jumala suhe inimesega.
See on kõige alus, peamine leping.
Selle liidu kujutisena lõi Jumal inimestevahelise abielu.
Jumal on selle seadnud ja seegi on püha,
kuna see on võrdpilt suuremast liidust.
Seetõttu räägitaksegi pühast abielust.
- Kui mõelda Jumala suhtele inimesega,
kas võib öelda, et abielu peaks seda peegeldama?
Et mehe suhe naisega peegeldab Jumala suhet inimesega?
- Täpselt. See lisab siia elemendi, mis ei pärine seadusandlusest
või inimeste kokkulepetest või argielu vaatenurkadest.
Kristlasena peab sellest mõtlema teatud püha aukartusega.
Tuleb mõelda, kas seda on ikka õigesti mõistetud.
- Oled pastorina laulatanud arvukaid paare.
Kas selle ja sinu ülejäänud tähelepanekute põhjal
on abielu mõiste muutunud, mõranenud või nõrgenenud?
- Hetkel on erinevaid surveid, kuna olukord muutub.
Inimeste ootused ja ideaalid on aga jäänud endisteks.
Inimese igatsus kogu elu kestva liidu järele on endiselt olemas.
See pole muutunud.
Püha abielu mõte on inimesse istutatud.
- Tsiteerisid Jeesust, kelle sõnul Jumal on ühendanud.
Kas Jumala ühendamise eesmärgiks pole midagi püsivat?
- Kindlasti. Inimene ärgu lahutagu seda.
Jumal on selle püsivaks ja kestvaks mõelnud.
Jumal on ustav. See ongi püsivuse aluseks.
- Jumala ja inimese vahelise ühenduse ja inimestevahelise abielu aspektist,
kui Jumal Juba Vanas Testamendis meid oma lasteks võttis,
siis Ta on meile ustav läbi kogu elu.
- Jah. Traagiline on meie truudusetus Jumalale.
Jumal teab seda ja see teeb Talle haiget.
Aga isegi kui meie oleme truudusetud, on Tema ustav,
sest Ta ei saa ennast salata.
Jumal ei hülga meid sellepärast, et oleme truudusetud,
vaid jääb siiski ustavaks.
Nagu lugu kadunud pojast - isa jäi kogu aeg isaks.
Poeg lakkas poeg olemast ja salgas põhimõtteliselt isa ära,
kuid isa jäi omalt poolt siiski isaks.
Poeg oli surnud, nagu see kirjakoht ütleb.
Jumal on ustav.
- Nii Vanas kui Uues Testamendis on inimesed truudusetud.
Vanas Testamendis Iisrael, Uues Testamendis usklikud
lahkuvad Jumala järelt, teenivad teisi jumalaid,
ja Jumal, täiesti uskumatult, ikka ootab ja tegutseb ustavalt
ning kutsub neid tagasi.
- Võiks öelda, et Jumal kukkus selles liidus läbi,
kuna meie oleme truudusetud. Kuid Jumal elab sellega.
- Ta siis pigem armastab ja laseb end hüljata,
kui ei armasta.
- Ta on otsekui läbi kukkunud, kuid siiski ustav.
On parem olla läbikukkunud ja ustav kui edukas ja truudusetu.
- Kui oluliseks pead Piiblis mõtet Jumala ja inimese liidust?
Nägin kord raamatut nimega "The Unfaithful Wife of Yahweh" -
Jumala truudusetu naine, mis viitas Iisraelile.
Mainitud raamatu järgi on see üks Piibli keskseid mõtteid.
- See on kogu Piiblit läbiv mõte, nii Vanas kui Uues Testamendis.
See loob teatud põhja sellele, kuidas peaksime mõtlema abielust.
- Kas see kehtib ka abielu puhul nii, et mees ja naine peaksid
suhtuma teineteisesse nagu Jumal suhtub Iisraeli
ja oma rahvasse?
- Usun küll, jah.
Kui Jeesus ütleb, järgi mind, kuulub seegi sinna alla.
Suhtume abikaasasse nagu Jeesus suhtub oma järgijaisse
ja meisse, kellele Ta on armu andnud,
end ohvriks andva armastusega.
Ta katab meie patud, annab andeks ja jääb ustavaks.
Sama peaks olema ka meie suhtumine teineteisesse abikaasadena.
Võib ju mõelda, et see on täiesti võimatu nõue.
Ei saa nõuda inimeselt seda, mida nõutakse Jumalalt.
Ometi ütleb Jeesus: Järgi mind.
- Praktikas lahkus Iisrael Jumala järelt, Jumal jäi ustavaks.
Uues Testamendis loobub Jumala rahvas oma Jumalast
ja teenib ebajumalaid.
Johannes hoiatab ebajumalate eest, kuid rahvas ei kuula.
Jumal jääb ikka ustavaks.
Kas see tähendab abielu puhul, et kui üks osapool on truuduseta
ja lahkub, peaksime meie siiski ustavaks jääma?
- Kui Jeesus õpetab abielulahutusest, kasutab ta selle põhjenduseks
truudusetust.
Vana Testament annab käsuseaduses abielulahutuseks ka teisi põhjuseid,
kuid Jeesus tõi esile truudusetuse ja ütles,
et abielulahutus on õigustatud truudusetuse korral.
Kontrastina jääb Jeesus samas olukorras
siiski meile ustavaks, kui meie murrame truudust.
Siit võib järeldada, et me ei hoia abielus kinni
oma õigustest.
Armastus pühendub rohkem kui hoiab kinni oma õigustest.
Sel juhul on armastus ustav, isegi kui teine on truudusetu.
- Kas see tähendab, et Piibel lubab abielu lahutada,
kui üks osapool on truudust murdnud. - Jah.
- Kas seda on kuskil otse öeldud?
- Markuse 10 ütleb:
"Teie kõva südame pärast kirjutas ta teile selle käsu."
Näiteks Matteuse 19:9 -
"Kes iganes ajab minema oma naise muidu kui liiderdamise pärast
ja abiellub teisega, rikub abielu."
Abielurikkumine õigustab abielulahutust.
- Kas selle põhjal lubab Piibel uuesti abielluda?
- See küsimus tekitab inimeste mõtlemises palju segadust.
Peaksime suutma rääkida abielulahutusest
ja uuesti abiellumisest kui kahest erinevast asjast.
Kui Piibel õigustab abielulahutust, ei tähenda see automaatselt
õigustust uuesti abielluda.
- Inimeste tavamõtlemises, kus kuuleb väga harva,
et abielu võrreldakse inimese suhtega Jumalaga,
peetakse seda automaatseks -
abielu lahutamise järel võib uuesti abielluda.
- Vana Testament räägib mitu korda, et Jumal on andnud Iisraelile
lahutuskirja ja saatnud nad ära nagu naise.
Ehk Jumala ja Tema rahva vahel on teatud abielulahutus.
Ometi on Jumal ustav. Jumal ei võta teist.
Jumal ei tühista oma lepingut ega võta teist naist.
Ta on ustav.
Samuti ei tähenda abielulahutuse õigustus
seejärel uuestiabiellumisõigust.
Räägin sellest värisevi hääli ja pean mõtlema,
kas ikka olen sellest õigesti aru saanud.
Kristliku kiriku ajaloos pole uuesti abiellumist aktsepteeritud.
Pika ajaloo vältel pole kirikud uuestiabiellumist aktsepteerinud.
Alles viimasel ajal on hakatud selles järele andma.
Soome Evangeelne Luterlik Kirik andis järele 1950. aastail.
Keegi ei mäletagi enam seda aega.
- Mõni võib öelda, et seda on lihtne teistele jutlustada,
aga see on sinu jaoks isiklik teema.
- Jah. See on isiklik teema, kuna minu abielu lahutati.
- Kuid pead Jumala ees õigeks seda, et sa ei abiellu uuesti,
vaid jääd üksikuks ja ootad võimalikku taasühinemist?
- Jah. Seni küll.
Inimelu on selline nagu see on.
Ma ei tahaks täie veendumuse või uhkusega neist asjust rääkida.
Möödunud on kuus aastat ja seni olen mõelnud,
et tahan jääda ustavaks ja oodata.
- Kas Piiblis on midagi öeldud uuestiabiellumise kohta,
kust võiks mõista, et see on võimalik?
- On eitavaid lauseid, mida jaatavalt lugedes
võiks mõelda, et antakse luba uuesti abielluda.
Seesama kirjakoht, mida äsja lugesin - Matteuse 19:9.
"Kes iganes ajab minema oma naise muidu kui liiderdamise pärast
ja abiellub teisega, rikub abielu."
Sellest võiks mõista, et liiderdamise tõttu
toimunud abielulahutuse puhul tohib uuesti abielluda.
Kuid seda siiski otseselt ei öelda.
- Kas see sõltub sellest, mida inimene siit välja loeb?
Kunagi pole otseselt öeldud: ja siis võib uuesti abielluda.
- Jah. Seda ei ole öeldud. Olen neid kirjakohti hoolega uurinud,
millised valikuvõimalused siin on.
Markuse 10 ütleb, et kui mees lahutab naisest
ja abiellub uuesti, siis ta rikub abielu
ja kui naine on lahutanud oma mehest ja läheb teisele, rikub ta abielu.
Matteuse 19:9 jätkub järgmiselt:
"Kes abiellub minema aetud naisega, rikub abielu."
1 Korintlastele 7:11 ütleb, et kui naine on mehest lahku läinud,
jäägu ta üksikuks.
Tegeletakse nii mehe kui naisega, lahutaja ja lahutatuga.
Need kirjakohad tegelevad kõigi valikuvõimalustega
ja väidavad, et ei saa, ei saa, ei saa.
- Uurime natuke Piibli karmi keelekasutust.
Soome Piibel nimetab abielurikkumist hooramiseks.
Meie ajal võiks seda mõista nagu oleks oldud vahekorras hoora
või prostituudiga, kuid Piibli järgi tähendab truudusetus hooramist.
- Jah.
- See lähtub sellest, et Iisraeli tõeline Jumal,
on ustav Issand.
Kui Iisrael on truudusetu, elab ta hooruses.
Vanas Testamendis on vahel isegi raske mõista,
kas räägitakse vaimsest või füüsilisest truudusetusest,
kui jutt käib hooruses elamisest.
- Abieluteemasse on hea lisada ka see element,
et asi ei ole ainult füüsilises suhtlemises,
abielus peab kaasade vahel olema ka vaimne ustavus.
- Tegemist on siis täieliku truuduse ja täieliku truudusetusega
ning truudusetust nimetatakse hooramiseks
ja sellest Jeesus räägibki. - Jah.
- Ütlesid, et uus uks otsekui suletaks alati kategooriliselt.
Seega Piibel õpetab, et on põhjuseid, mis õigustavad Jumala ees
abielu lahutamist, kui teine liiderdab.
- Sel juhul on lahutus lubatud.
- See luba kindlasti ei tähenda otsest õhutust abielu lahutamiseks,
eriti kui pole tehtud veel kõike olukorra päästmiseks?
- Jah.
- Mida arvata siis abielust meie ajas ja ühiskonnas?
On väga erinevaid seisukohti.
Esineb palju vabaabielusid, kus pole ametlikult abiellutud;
on palju uusi abielusid, isegi teisi ja kolmandaid.
Kui inimene tahab sellises olukorras saada usklikuks ja järgida Jeesust.
Kust peaks alustama?
- Lähen hetkeks tagasi.
Uus Testament õpetab karjase või kogudusevanema kohta,
et ta peaks olema ühe naise mees.
Siit võiks mõista, et koguduses on neid,
kes pole ühe naise mehed.
Kogudus on alati selles valdkonnas vigu teinud,
maailm on vigane paik; ei pea kaua Vana Testamenti lugema,
kui juba näeme, kui segased abielud ja pered seal on.
Elu on selline ja see pole üksnes tänapäeva ilming.
See on alati nii olnud.
Alati elatakse väga katkises tegelikkuses.
Me ei saa elada ideaalides ja unelmates või jõuda kohta,
kus täituksid vaid ideaalid.
Seetõttu tuleb reaalsusega arvestada,
kuid see ei tähenda põhimõtetest loobumist.
Üks pastor ütles, et ta ei küsi enam:
kas tahad, kuni surm sind lahutab?,
sest nad niikuinii ei pea nii kaua vastu.
Minu arvates tuleks seda siiski küsida.
See on Jumala seatud ideaal, see on piibellik.
Kui meie reaaluses aga on inimene kolmandat-neljandat korda abielus,
ei saa olukorda lahendada nii, et hüljatakse üks naine
ja need kolm last ning minnakse otsima esimest,
kes on ka juba uues abielus.
Sel juhul tuleb uues olukorras elada nii õigelt kui võimalik.
Jumal kasutab ka neid. Jaakobil näiteks oli neli naist.
Jumal siiski kasutab teda.
- Kas võiks öelda, et Jumal lähtub alati
meie praegusest olukorrast? - Nii see on.
See ei anna luba tegutseda Jumala tahte vastaselt.
See ei tähenda, et Jumal õnnistab meie valesid otsuseid,
kuid Jumal võib meid siiski õnnistada ja kasutada,
isegi kui oleme teinud elus valesid valikuid.
- Kui naasta Jumala ustavuse juurde, mis peaks peegelduma
meie inimsuhetes, eelkõige abielus,
kas see pole mitte võimas kutsumus, kuhu peaksime täna naasma
ja osutama abikaasadena teineteisele truudust kuni lõpuni,
hoolimata sellest, mida teine osapool teeb?
- See on meie ajal radikaalne mõte. Inimesi hirmutab,
kui keegi peab kinni abielu pühadusest.
Kuid selleks on meid kutsutud, sest see räägib Jumalast.
- Kui mõelda sellele abiellumise hetkel,
siis kirikuõpetaja ees lubatakse armastada,
kuni surm lahutab.
- Jah. Seda küsimust võib esitada kahte moodi
ja see on üks nendest.
- Mõned on selle valinud.
Sel juhul ei tohiks see hirmutada, kuna just sellest alguses räägiti.
- Nii lepiti kokku jah.
- Tähtsam kui kokkulepe on see, et Jumal on nii seadnud.
- Täpselt. Mis Jumal on ühte pannud, seda ärgu inimene lahutagu!
Nii pani Jumal algselt asjad paika.
- Siin vastandatakse Jumala seadus ja tahe
ning meie võimalus see ära rikkuda ja lahutada, mis Jumal on ühendanud.
- Kui oleme lahutanud, on maailm katkine koht.
- Veel üks asi lõpetuseks - andeksandmine.
Mõned küsivad, kas andeksandmine ei pühi kõike puhtaks
ja ei võiks alustada tühjalt lehelt?
- Pühib ära küll, kuid ei anna luba valesti teha.
Andeksandmine ei kaota tegelikkust, praegust hetke
ega ajalugu.
1 Korintlaste 7 räägib usklikust ja mitteusklikust,
kuid abielu on siiski püha, isegi kui abikaasa pole usus.
Kui keegi saab usklikuks, ei tähenda see,
et tema abielu uskmatuga tühistatakse.
Abielu on endiselt püha. Miski ei kaota seda ära kui pattu.
Võtame ühe tobeda võrdluse - kui olen andeks saanud pangaröövi,
ei tähenda see, et võin seejärel panku edasi röövida.
- Teisisõnu, meil on alati kutse elada Jumala tahte kohaselt.
Kui kukun läbi, on olemas täielik andeksandmine,
kuid seejärel algab uuesti Jumala tahtmise järgimine.
- Jah. Ja vahel tuleb mõelda,
kuidas saaksin anda oma parima meeleparanduseks
ja elada Jumala tahtmise järgi, kui ideaal pole enam võimalik.
On olukordi, kus tuleb küsida, mis on sellele kõige lähemal.
- Mis on Jumala tahtele kõige ligemal.
Täiuslikkusele ei pääse keegi meist kunagi ligi isegi mitte mõtetes.
- Aitäh, et rääkisid neist rasketest asjadest.
Aitäh osalemast, head vaatajad!
Andeksandmine on võimas asi. See on meie elu alus -
Kristuses on kõik patud, ebaõnnestumised, valed valikud,
kõik, mis meenub ja kõik, millest ma pole isegi teadlik,
on andeks antud.
Jumala armastus katab mind täiesti teenimatult.
Sellest algab elu Jumala tahtes.
Seda me otsimegi iga päev ka abieluküsimustes
ja tahame järgida seda, mida Piibel kirjutab.
See on Jumala tahe ja parim tee.
Õnnistatud nädalat!
Kohtumiseni taas nädala pärast Piiblikohvikus!
Tõlge: Monika Jaaguri